Държавен вестник, бр. 85, 2012 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  85
Чл. 30. Комисията по предотвратяване 
и установяване на конфликт на интереси и 
взаимодействие с Инспектората към Вис­
шия съдебен съвет се състои от 5 членове. 
Комисията: 
1. приема и обработва декларациите по 
чл. 12 от Закона за предотвратяване и уста­
новяване на конфликт на интереси (ЗПУКИ), 
подавани от лицата, заемащи публични длъж­
ности в съдебната система; 
2. обявява на интернет страницата на ВСС 
декларациите по чл. 12 ЗПУКИ при спазва­
не на изискванията на Закона за защита на 
личните данни (ЗЗЛД); 
3. изготвя и поддържа регистър на декла­
рациите по чл. 12 ЗПУКИ; 
4. осъществява контрол за изпълнение на 
задълженията на магистратите по чл. 12 – 16 
ЗПУКИ; 
5. при наличие на данни, че администрати­
вен ръководител на орган на съдебната власт, 
съдия, прокурор или следовател е нарушил 
разпоредба на ЗПУКИ, изпраща сигнал до 
Комисията за предотвратяване и установяване 
на конфликт на интереси заедно със заверени 
копия от документите, относими към сигнала; 
6. осъществява взаимодействие с Инспек­
тората към Висшия съдебен съвет и органите 
на съдебната власт във връзка с въпроси от 
компетентността на комисията; 
7. разглежда актове с резултатите от 
планови, тематични и контролни проверки, 
извършени от Инспектората към Висшия 
съдебен съвет; 
8. изготвя анализи на обобщените резултати 
от извършените проверки, дадените препо­
ръки от Инспектората към ВСС и тяхното 
изпълнение; 
9. анализира положителните и негативните 
констатации за работата на съдебните органи; 
10. дава препоръки, предложения за мерки 
и последващи действия по анализираните 
констатации; 
11. координира и контролира изпълнението 
на дадените препоръки; 
12. възлага извършване на проверки от 
административните ръководители на органите 
на съдебната власт; 
13. изготвя ежегодно отчет за дейността си. 
Раздел II
Заседания на Висшия съдебен съвет
Чл. 31. (1) Висшият съдебен съвет приема 
своите актове на заседания. 
(2) Заседанията на ВСС са публични, с 
изключение на заседанията по чл. 33, ал. 4, 
пр. 2 ЗСВ.
(3) Заседанията на ВСС се провеждат най-
малко един път седмично в сградата на ВСС. 
(4) По решение на ВСС заседанията могат 
да се провеждат и в друго населено място или 
в друга сграда. 
Чл. 32. (1) Заседанията на ВСС се свикват 
от председателстващия, а когато той отсъст­
ва – от представляващия ВСС. 
(2) Членовете на ВСС се уведомяват за 
датата и часа на провеждане на заседанието, 
за проекта на дневен ред, като материалите за 
заседанието им се предоставят най-малко три 
дни преди него и в същия срок дневният ред 
се публикува на интернет страницата на ВСС. 
(3) Заседания на ВСС може да се насроч­
ват и чрез уведомяване на членовете му на 
предходното заседание. 
Чл. 33. (1) Заседание на ВСС се провеж­
да, ако присъстват повече от половината от 
членовете му. 
(2) Министърът на правосъдието организи­
ра и ръководи провеждането на заседанията 
на ВСС. 
(3) Когато министърът на правосъдието 
отсъства, заседанията се председателстват 
от представляващия ВСС, а когато и той 
отсъства – от член на ВСС по старшинство. 
(4) В случаите по ал. 3 министърът на 
правосъдието предварително уведомява за­
местващия го, за да организира провеждането 
на заседанието. В тези случаи на заседанието 
може да присъства определен от министъра 
заместник-министър. 
Чл. 34. (1) Висшият съдебен съвет провежда 
редовни заседания по предложен от предсе­
дателстващия ВСС дневен ред. 
(2) Проектът на дневен ред за заседанията 
се изготвя от главния секретар. 
Чл. 35. (1) Въпроси за разглеждане в засе­
дание на ВСС могат да се внасят от неговите 
членове. 
(2) Органите на съдебната власт и ми­
нистърът на правосъдието внасят въпроси 
за разглеждане съобразно правомощията си. 
(3) Главният секретар може да внася въ­
проси, които са от неговата компетентност. 
Чл. 36. (1) Висшият съдебен съвет разглеж­
да материали, внесени в администрацията 
на ВСС. 
(2) Комисиите към ВСС и главният секретар 
носят отговорност за изготвените и внесени 
в заседание материали. 
(3) Координацията по подготовката на 
материалите за разглеждане на заседание на 
ВСС се осъществява от главния секретар. 
Чл. 37. (1) В началото на заседанието пред­
седателстващият ВСС предлага дневния ред, 
който се приема от ВСС. 
(2)  Допълнителни въпроси могат да 
бъдат включени в приетия дневен ред само 
по решение на ВСС, прието с мнозинство 
повече от половината от присъстващите с 
явно гласуване, след мотивирано предложе­
ние на вносителя.